मुख्य प्रतिद्वंदी मेरी ही अपनी पत्नी थी , मतदान से पहले एक सप्ताह का समय , प्रचार के लिये मिला था . जिसके चलते पत्नी जी नित नये पकवान बनाकर बच्चों सहित हम सबका मन मोह लेना चाहती थी , मैंने भी कुछ लिबरल एटीट्यूड अपनाते हुये सबको फिल्म ले जाने की पेशकश की है , सरप्राइज गिफ्ट के तौर पर बच्चों के लिये नये कपड़े , पिताजी की एक छड़ी सही सलामत होते हुये भी नई मेडिको वाकिंग स्टिक और पत्नी के लिये मेकअप का ढ़ेर सा सामान ले आया हूं . इन चुनावों के चक्कर में जो बजट बिगड़ा है उसकी पूर्ति हेतु मै एक नया लोन लेने के लिये बैंक से फार्म ले आया हूं ... मतदान की तिथि अभी दूर है पर बिना मतदान हुये , केवल घर की सरकार के चुनावों के नाम पर ही घर में रंगीनियों का सुमधुर वातावरण है , और हम सब उसका लुत्फ ले रहे हैं .